wickkiey/tamil-wikipedia-markdown huggingface dataset:
# வெ. கிருபாநந்தினி


**வெ.கிருபாநந்தினி** (*V. Krubanandhini*) தமிழ்நாட்டைச் சேர்ந்த பறவை ஆர்வலரும், சூழலியல் ஆய்வாளரும் ஆவார்.  

## இளமைக் காலம்
கிருபாநந்தினி 1987 அக்டோபர் மாதம் பல்லடத்தில் பிறந்தார்.  பெற்றோர் மு. வசந்தா மணி, சு. வெங்கடாச்சலம் ஆவர். இவர் பொள்ளாச்சி தனியார் கல்லூரியில் இளநிலை விலங்கியல் முடித்துள்ளார். முதுநிலை விலங்கியல் படிப்பை, கோயம்புத்தூர், அரசுக் கலை மற்றும் அறிவியல் கல்லூரியில் பயின்றுள்ளார். 2011 திசம்பர் சலீம் அலி பறவைகள் மற்றும் இயற்கை வரலாறு மையத்தில் தேர்ச்சி பெற்றுள்ளார். 2020ஆம் ஆண்டு பறவைகள் இறப்பிற்கான காரணங்களைக் கண்டறியும்  ஆய்வில் முனைவர் பட்ட ஆய்வும் முடித்துள்ளார்.  

## பணி
கிருபாநந்தினி தமிழ் நாடு அரசு திட்டக்குழுவின் நிதி உதவியில் வடுவூர் பறவைகள் காப்பகத்தில் வலசை பறவைகள் பற்றி ஆய்வு செய்துள்ளார். கழுவேலி பறவைகள் காப்பகத்தில் ஓராண்டு ஆய்வு செய்துள்ளார். ஆராய்ச்சியளராகத் தொடங்கி பறவைகள் பற்றிய விழிப்புணர்வு நிகழ்வுகளையும் பள்ளிக் கல்லூரி மாணவர்கள், பெண்கள் என பல்வேறு தரப்பினரிடம் பல்வேறு தளங்களில் எழுதியும் பேசியும் வருகிறார்.  

தற்போது திருவில்லிப்புத்தூர் மேகமலை புலிகள் காப்பகத்தில் உயிரியலராகப் பணியாற்றி வருகிறார். இவர் தினமலரில் 'பட்டம்' என்ற இணைப்பில் பறவைகளைப் பற்றிய தகவல்களைத் தொடராக எழுதியுள்ளார்.  

‘தமிழகப் பறவைகளும் தமிழ் விக்கிப்பீடியாவும்’ என்ற கட்டுரையை இந்து தமிழ் திசை<nowiki/>யில் எழுதியுள்ளார். பறவைகள் மற்றும் சூழிலியல் சார்ந்து தொடர்ந்து விழிப்புணர்வு ஏற்படுத்தி வரும் கிருபா விகடன், தந்தி, பிபிசி போன்ற முன்னணிப் பத்திரிக்கைகளில் கட்டுரைகள், தொடர்கள் போன்றவற்றை எழுதி வருகிறார்.  

நம் மண்ணின் பறவைகள் பற்றியும் பறவையியல் அறிஞர்கள் பற்றியும் வரலாற்றுச் சான்றுகளுடன் ‘புள்ளினங்காள்: பெயர் சொல்லும் பறவைகள்’ என்ற நூலில் கிருபா நந்தினி ஆவணப்படுத்தியுள்ளார்.  

## விருதுகள்
- தேனித் தமிழ்ச் சங்கம் இவரின் பணியைப் பாராட்டி "சொற்சுவை தேனீ" விருது வழங்கியுள்ளது.
- கோயம்புத்தூரில் உள்ள சாலீம் அலி பறவையியல் மற்றும் இயற்கை வரலாற்று மையத்தின் ஆராய்ச்சியாளரான கிருபாநந்தினிக்கு ‘மகளிர் உலக அறிவியல் மன்ற சாதனை விருதை’ (Women World Scientific Forum Achievement Award) வழங்கி கௌரவித்துள்ளது.
# எஸ்ஸார் எரிசக்தி நிறுவனம்


- எஸ்ஸார் ஹசிரா மின் நிலையம், ஹசிரா, குஜராத், 515 மெகா வாட் (1×215, 1×300 MW), இயற்கை எரிவளியை எரிபொருளாகக் கொண்ட மின் நிலையம் எஸ்ஸார் பெட்ரோலிய நிறுவனம் குஜராத் மாநிலத்தில் ஆண்டிற்கு 18 மில்லியன் டன் பெட்ரோலியப் பொருட்களை உற்பததி செய்யும் வாடிநார் எண்ணெய் சுத்திகரிப்பு ஆலை கொண்டுள்ளது.

இந்நிறுவனம் நைஜீரியா, வியட்நாம், ஆஸ்திரேலியா, இந்தோனேசியா மற்றும் மடகாஸ்கர் நாடுகளில் பாறை எண்ணெய்யை கண்டுபிடிக்க கடலில் துரப்பன மேடைகள் அமைத்துள்ளது. சூன் 2012ல் இந்தோனேசியாவில் காடுகளை அழித்து நிலக்கரி சுரங்கங்கள் தோண்ட அனுமதி பெற்றுள்ளது.
# சாலயா


**சாலயா** (*Salaya*), இந்தியாவின் குஜராத் மாநிலத்தின் தேவபூமி துவாரகை மாவட்டத்தில் உள்ள நகராட்சியுடன் கூடிய நகரம் ஆகும். இது மாவட்டத் தலைமையிடமான ஜாம்காம்பாலியம் நகரத்திற்கு வடமேற்கே 14.5 கிலோமீட்டர் தொலைவில், கச்சு வளைகுடாவில் உள்ளது.  
## அனல் மின் நிலையம்
இங்கு எஸ்ஸார் எரிசக்தி நிறுவனத்தின் 1200 மெகா வாட் (2×600 மெகா வாட்) திறன் கொண்ட அனல் மின் நிலையம் உள்ளது.  
## சிறு கப்பல் தொழிற்சாலைகள்
சாலயாவில் நவீன சிறு மீன்பிடி கப்பல்கள், போக்குவரத்திற்கான சிறு கப்பல்கள் மற்றும் பயணியர்களுக்கான சிறு கப்பல்கள் தயாரிக்கும் தொழிற்சாலைகள் அதிகம் உள்ளது.  
## மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின்படி 9 வார்டுகளும், 4,684 குடியிருப்புகளும் கொண்ட சாலயா நகரத்தின் மக்கள் தொகை 33,246 ஆகும். அதில் 16,485 ஆண்கள் மற்றும் 16,761 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 16.68 % உள்ளனர். பாலின விகிதம் 1000 ஆண்களுக்கு 1017 பெண்கள் வீதம் உள்ளனர். சராசரி எழுத்தறிவு 47.63 ஆக உள்ளது. இதன் மக்கள் தொகை இந்து சமயத்தினர் 8.21%, இசுலாமியர் 91.64%, கிறித்தவர்கள் 0.12% மற்றும் பிற சமயத்தினர் 0.03% வீதம் உள்ளனர்.
# பெர்காம்பூர் விளையாட்டு அரங்கம்



**பெர்காம்பூர் விளையாட்டு அரங்கம்** (*Sports Stadium, Berhampur*) என்பது இந்தியாவின் ஒடிசா மாநிலத்திலுள்ள பெர்காம்பூர் நகரத்தில் அமைந்துள்ள ஒரு பல்நோக்கு விளையாட்டு மைதானமாகும். முக்கியமாக கால்பந்து, துடுப்பாட்டம் மற்றும் பிற விளையாட்டுப் போட்டிகளை நடத்துவதற்கு இந்த விளையாட்டரங்கம் பயன்படுத்தப் படுகிறது.. 1993 ஆம் ஆண்டு முதல் ஒடிசா கிரிக்கெட் அணி திரிபுரா கிரிக்கெட் அணிக்கு எதிராக விளையாடியதிலிருந்து இந்த அரங்கம் மூன்று இரஞ்சி கோப்பை போட்டிகளை நடத்தியது.  

பெர்காம்பூர் விளையாட்டு அரங்கம் 1993 ஆம் ஆண்டு இரண்டு பட்டியல் ஏ போட்டிகளை நடத்தியது அப்போது ஒடிசா துடுப்பாட்ட அணி திரிபுரா துடுப்பாட்ட அணிக்கு எதிராக விளையாடியது. பின்னர் ஒடிசா துடுப்பாட்ட அணி 1998 ஆம் ஆண்டு வரை அசாம் துடுப்பாட்ட அணிக்கு எதிராக விளையாடியது. ஆனால் அதன் பின்னர் இந்த மைதானத்தில் முதல்தரப் போட்டிகள் ஏதும் நடைபெறவில்லை  
.
# கோடலா



**கோடலா** (*Kodala*) என்பது இந்திய மாநிலமான ஒடிசாவின் கஞ்சாம் மாவட்டத்தில் உள்ள ஒரு நகரம் மற்றும் அறிவிக்கப்பட்ட பகுதி கவுன்சில் ஆகும்.  

## புவியியல்
19.63°வடக்கு, 84.95°கிழக்கு என்ற அடையாள ஆள்கூறுகளில் கோடலா கிராம அமைந்துள்ளது. கடல் மட்டத்தில் இருந்து சராசரியாக 16 மீட்டர் (52அடி) உயரத்தில் இக்கிராமம் உள்ளது.  

## மக்கள் தொகை

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கோடலா கிராமத்தின் மொத்த மக்கள் தொகை 12,341 ஆகும். இம்மக்கள் தொகையில் ஆண்கள் 50% ஆகவும் பெண்கள் 50% ஆகவும் இருந்தனர். கோடலாவின் சராசரி கல்வியறிவு விகிதம் 54% ஆகும். இது தேசிய சராசரியான 59.5% என்பதை விடக் குறைவு: ஆண் கல்வியறிவு 66% ஆகவும் பெண் கல்வியறிவு 42% ஆகவும் இருந்தது. கோடலாவின் மக்கள் தொகையில் 15% பேர் 6 வயதுக்குட்பட்டவர்களாக இருந்தனர்.  

## அரசியல்
கொடாலா அசுகா மக்களவைத் தொகுதிக்கு உட்பட்ட தொகுதியாகும். கொடாலா சட்டமன்றத்தில் இருந்த சட்டமன்ற உறுப்பினர்கள் விவரம் வருமாறு:  
- 2004- நிரஞ்சன் பிரதான், பாரதிய சனதா கட்சி
- 2000- இராம கிருட்டிண பட்நாயக்கு , பாரதிய சனதா கட்சி
- 1995- இராம கிருட்டிண பட்நாயக்கு, சனதா தளம்
- 1990- இராம கிருட்டிண பட்நாயக்கு, சனதா தளம்
- 1985- இராம கிருட்டிண பட்நாயக்கு, சனதா தளம்
- 1980- கானு சரண் நாயக்கு, இந்திய தேசிய காங்கிரசு
- 1977- இராம கிருட்டிண பட்நாயக்கு, சனதா தளம்
- 1974- கானு சரண் நாயக்கு, இந்திய தேசிய காங்கிரசு
- 1971- இராம கிருட்டிண பட்நாயக்கு

## காலநிலை
கோடையில் அதிகபட்ச வெப்பநிலை 37°செல்சியசு; குறைந்தபட்ச குளிர்கால வெப்பநிலை 17°செல்சியசு சராசரி தினசரி வெப்பநிலை 33°செல்சியசு முதல் 38°C வரை மாறுபடும். மே மாதம் வெப்பமான மாதமாகவும் டிசம்பர் மாதம் மிகவும் குளிரான மாதமாகவும் இருக்கும். கொடாலாவில் சராசரி ஆண்டு மழைப்பொழிவு 1250 மிமீ ஆகும். மேலும் சூலை முதல் அக்டோபர் வரை இப்பகுதியில் பருவமழை மற்றும் அடைமழை பெய்யும்.
# மாவட்டக் கூட்டுறவு அச்சகங்கள்

தமிழ்நாட்டில் செயல்படும் அனைத்து வகையான கூட்டுறவு சங்கங்களுக்கு தேவையான பதிவேடுகள், இரசீதுகள், படிவங்கள் மற்றும் கடித உறைகள் அச்சடித்து விற்பனை செய்வதற்கு மாவட்டம் தோறும் கூட்டுறவு அச்சகங்கள் நிறுவப்பட்டது. தற்போது தமிழ்நாட்டில் 11,797 உறுப்பினர்களும், பங்கு மூலதனம் ரூபாய் 2.70 கோடியுடன். 26 கூட்டுறவு அச்சகங்கள் செயல்பாட்டில் உள்ளது. இச்சங்கங்கள் உறுப்பினர்களால் தேர்தலில் தேர்ந்தெடுக்கப்பட்ட நிர்வாகக் குழுவினரால் நிர்வகிக்கப்படுகிறது.  

## நோக்கம்
கூட்டுறவு நிறுவனங்களின் அச்சுத் தேவைகளைப் பூர்த்தி செய்யும் நோக்கத்துடன் கூட்டுறவு அச்சகங்கள் தோற்றுவிக்கப்பட்டது. கூட்டுறவு நிறுவனங்கள், அரசு அலுவலகங்கள், உள்ளாட்சி நிறுவனங்கள் மற்றும் பொது மக்களுக்குத் தேவையான அச்சுப்பணி மற்றும் பைண்டிங் பணிகளை மேற்கொள்ளுதல் கூட்டுறவு அச்சகங்களின் முதன்மை நோக்கமாகும்  
## சேவைகள்
கூட்டுறவு அச்சகங்கள் தமது நிர்வாக எல்லைக்குள் உள்ள கூட்டுறவுச் சங்கங்கள், அரசு நிறுவனங்கள், அரசு மற்றும் தனியார் நிறுவனங்கள் மற்றும் பொது மக்களின் அச்சுத் தேவைகளை நிறைவேற்றி வருகிறது.  
முதன்மை அச்சுப் பணிகளாக பேரேடுகள், இரசீது புத்தகங்கள், பில் புத்தகங்கள், நாட்காட்டிகள் மற்றும் நாட்குறிப்புகள் அச்சிடுதல் மற்றும் பைண்டிங் செய்தல் போன்ற பணிகளை கூட்டுறவு அச்சகங்கள் செய்து வருகிறது.
# தமிழ்நாடு கைத்தறி நெசவாளர் கூட்டுறவு சங்கம் (கோ-ஆப்டெக்ஸ்)

**தமிழ்நாடு கைத்தறி நெசவாளர் கூட்டுறவு சங்கம்** (வணிகப் பெயர்:**கோ-ஆப்டெக்ஸ்**) என்பது தமிழ்நாட்டில் செயல்படும் தொடக்க கைத்தறி நெசவாளர்கள் கூட்டுறவு சங்கங்களின் மாநில அமைப்பாகும். உயர் அரசு அதிகாரி இதன் மேலாண்மை இயக்குநராக செயல்படுவார். இதன் நிர்வாகக் குழுவினரை, தொடக்க கைத்தறி நெசவாளர் சங்கங்களின் பிரதிநிதிகளால் தேர்தல் முறையில் தேர்ந்தெடுக்கப்படுகின்றனர்.  

நெசவாளர்கள் உற்பத்தி செய்யும் கைத்தறி துணிகளை, இந்நிறுவனம் மொத்தமாக கொள்முதல் செய்வதுடன், இது கைத்தறித் தொழிலையும் கூட்டுறவு நெசவாளர்களின் ஆர்வத்தையும், வணிக ரீதியாக சாத்தியமான முறையில் ஊக்குவிக்கிறது. சந்தையின் தேவைகள் மற்றும் ரசனைக்கு ஏற்ப உற்பத்தியை ஒழுங்கமைத்தல், கைத்தறி நெசவாளர் கூட்டுறவு சங்கங்களிலிருந்து பங்கு மூலதனம் பெறுதல் மற்றும் நாடு முழுவதும் உள்ள **கோ-ஆப்டெக்ஸ்** பெயரிலான விற்பனை கடைகள் மூலம் கைத்தறி சேலை, வேட்டி, போர்வை, தரை விரிப்பு போன்ற நெசவுப் பொருட்களை சந்தைப்படுத்துதல் இதன் முக்கிய செயல்பாடுகளாகும். இது நெசவாளர்களுக்கு தொழில்நுட்ப மற்றும் நிதி உதவியையும் வழங்குகிறது.  

இந்தியா முழுவதும் உள்ள முக்கிய நகரங்களில் *கோ-ஆப்டெக்ஸ்* எனும் வணிகப் பெயரில் தமிழ்நாட்டு கூட்டுறவு கைத்தறி துணிகளை சந்தைப்படுத்த 150 நவீன விற்பனையகங்கள் கொண்டுள்ளது.
# தமிழ்நாடு கைத்தறி மேம்பாட்டு வாரியம்

**தமிழ்நாடு கைத்தறி மேம்பாட்டு வாரியம்** (*The Tamilnadu Hadnloom Development Corporation Limited* (சுருக்கமாக:**TNHDC**), என்பது தமிழ்நாடு அரசு கைத்தறி துறையின் கீழ் இயங்கும் ஒரு மாநில பொதுத்துறை நிறுவனமாகும். இது 1964 ஆம் ஆண்டு தனது செயல்பாட்டைத் தொடங்கியது, கூட்டுறவு அமைப்பில் இல்லாத நெசவாளர்களுக்கு நியாயமான வட்டி விகிதத்தில் பணி மூலதன உதவியை வழங்குவதன் மூலம் சேவை செய்யும் நோக்கத்துடன் செயல்படுகிறது.  
## கடன் பெற தகுதிகள்
இதன் உறுப்பினர்கள் மட்டுமே இவ்வாரியத்திடம் கடன் பெற தகுதியுடையவர்கள். ஒரு உறுப்பினர் அவர் முதலீடு செய்த பங்கு மூலதனத்தின் மீது பத்து மடங்கு அளவுக்கு கடன் பெறலாம். ஒரு உறுப்பினர் குறைந்தது பத்து பங்குகள் இருந்தால் கடனைப் பெற முடியும். மேலும், கடன் பெறும் தொகையில் பத்தில் ஒரு மடங்குக்கு சமமான தொகை விளிம்பு தொகையாக வைப்பு நிதி செலுத்த வேண்டும்.  
## நோக்கம்
கைத்தறி, விசைத்தறி மற்றும் உள்ளாடை இரகங்களை உற்பத்தி செய்தல், சந்தைப்படுத்துதல், செயல்முறை படுத்துதல் ஆகிய பணிகளுக்கு கடன் வழங்கப்படும்.  
## கடன் தொகை வரம்பு
ஒரு உறுப்பினர் அதிகபட்சமாக ரூபாய் 1,00,000/ வரை கடன் பெற தகுதி உடையவர் ஆவார். ஏற்கனவே உறுப்பினர் கடன் வாங்கி முறையாக திருப்பி செலுத்தியிருந்தால் அவர் அதிகபட்சமாக ரூ.2,00,000/ வரை கடன் பெற தகுதி உடையவர் ஆவார்.  
## ஈடு (பாதுகாப்பு)
நிதி உதவி பெற விரும்பும் உறுப்பினர்கள் அசையா சொத்து வடிவத்தில் ஈடு (பாதுகாப்பு) வழங்க வேண்டும். அசையா சொத்து ஊரக பகுதிகளில் அமைந்திருந்தால் அதன் மதிப்பில் 50% மற்றும் நகராட்சி பகுதிகளில் அமைந்திருந்தால் 60 % கடனாக வழங்கப்படும். உறுப்பினர்கள் ஈடு (பாதுகாப்பு) சொத்து தொடர்பான அசல் உரிமைப் பத்திரங்களை கழகத்திட்ம் வழங்க வேண்டும்.  
## கடனை திரும்ப செலுத்துதல்
கடன் பெற்ற மொத்த தொகையும் 18 மாதங்களில் இரு தவணைகளாகத் திரும்ப செலுத்தப்படவேண்டும். வட்டி ஒவ்வொரு காலாண்டிலும் செலுத்தப்படவேண்டும்.  

## வட்டி
கடன் பெற்ற உறுப்பினர்கள் அவ்வப்போது வாரியம் நிர்ணயிக்க்கும் கட்டணத்தில் வட்டி செலுத்த வேண்டும். தற்போது, வட்டி விகிதம் 12%ஆகும். அசலை தாமதமாக செலுத்தினால் அபராத வட்டி விதிக்கப்படும்.  
## கடன் பெறுவதற்கான செயல்முறை
வாரியத்திடமிருந்து நிதி உதவி தேவைப்படும் உறுப்பினர்கள் கழகத்தின் தலைமை அலுவலகத்தை தொடர்பு கொள்ளலாம்.  
## வாரிய நிர்வாகம்
வாரியத்தின் நிர்வாகம் அதன் இயக்குநர் குழுவினரால் மேற்கொள்ளப்படுகிறது. இதன் இயக்குநர்கள் குழுவில் 4 அதிகாரபூர்வ இயக்குநர்களும் 8 அதிகாரபூர்வமற்ற இயக்குநர்களும் உள்ளனர். கைத்தறி மற்றும் துணிநூல் ஆணையர்/ இயக்குநர் கழகத்தின் தலைவர் ஆவார்.  

## 2022-23 ஆண்டிற்கான செயல் திட்டம்
- விருதுநகர் மற்றும் திருச்சி நகரங்களில் பெரிய அளவில் கைத்தறி அமைப்பை உருவாக்குதல்
- தேசிய / மாநில அளவிலான கைத்தறி கண்காட்சிகளை நடத்துதல்
- கைத்தறி சந்தைப்படுத்தல் ஊக்கத் திட்டம்
- கைத்தறி ஆதரவுத் திட்டம்
- *லூம்வேர்ல்ட்* எனும் வணிகப் பெயரில் மின்-ஷாப்பிங் மூலம் கைத்தறி பொருட்களை சந்தைப்படுத்துதல்
- இலவச புடவைகள் மற்றும் வேட்டிகள் விநியோகத் திட்டத்தை செயல்படுத்தல்.
- அரசுப் பள்ளி மாணவர்களுக்கு சீருடைகளை வழங்கும் திட்டம்
# தமிழ்நாடு ஜரிகை ஆலை, காஞ்சிபுரம்

**தமிழ்நாடு சரிகை ஆலை காஞ்சிபுரம்**, தமிழக பட்டு நெசவாளர்கள் கூட்டுறவு சங்கங்கள் பட்டு சேலைகள், பட்டு வேட்டிகள் நெய்வதற்கு தேவையான ஜரிகை நூலை உற்பத்தி செய்யும் தமிழக அரசின் பொதுத்துறை நிறுவனம் ஆகும். இதன் ஜரிகை ஆலை காஞ்சிபுரத்தில் அமைந்துள்ளது. இந்நிறுவனம் 1971ஆம் ஆண்டில் தொடங்கப்பட்டு, 1974ஆம் ஆண்டு முதல் ஜரிகை நூல் உற்பத்தி செய்கிறது.  

இந்நிறுவனம் ISO:9001:2015 தரச்சான்று பெற்ற தமிழ்நாடு மாநில அரசின் ஒரு பொதுத்துறை நிறுவனமாகும். இந்நிறுவனம் பட்டு கைத்தறி நெசவாளர் கூட்டுறவு சங்கங்களுக்கு தேவைப்படும் 60 சதவீத சரிகையினை உற்பத்தி செய்து நியாயமான விலையில் விற்பனை செய்து வருகிறது. இந்நிறுவனம், காஞ்சிபுரத்தில் நிறுவியுள்ள "எக்ஸ்ரே ஊடுகதிர் பகுப்பாய்வு இயந்திரம்" (X-Ray Fluorescence Analyser) மூலம் சரிகை மாதிரிகள் மற்றும் சரிகையை கொண்டு தயாரிக்கப்பட்ட துணிகள் போன்றவற்றிற்கு எவ்வித பாதிப்பும் ஏற்படாத வகையில் (Non–Destructive Testing Method) அவற்றில் உள்ள சரிகையின் தரத்தை ஆய்வு செய்யும் பணியையும் மேற்கொள்கிறது.  

தமிழ்நாடு சரிகை ஆலையில் தற்போது 6 பணியாளர்கள் மற்றும் 49 தொழிலாளர்கள் பணியாற்றி வருகின்றனர்.  

இந்நிறுவனம் சரிகை உற்பத்திக்குத் தேவைப்படும் மூலப்பொருளான வெள்ளிப் பட்டிழையினையும், தங்கத்தையும் கொள்முதல் செய்து சரிகை நூல் உற்பத்தி செய்து வருகிறது. தமிழ்நாடு சரிகை ஆலை நிறுவனத்தில் அரசு பங்கு முதலீடு ரூபாய்.34.40 இலட்சம் ஆகும். இந்நிறுவனம் ஈட்டிய இலாபத்தில் இதுநாள் வரையில் ரூ.180.37 இலட்சத்தினை ஈவுத்தொகையாக அரசுக்கு செலுத்தியுள்ளது.  

சரிகையின் நிறம் மற்றும் தரத்தினை மேம்படுத்தும் பொருட்டு, சூரத்திலிருந்து இரசாயனம் கொள்முதல் செய்யப்பட்டு தங்க முலாம் பூச்சு பிரிவில் பயன்படுத்தப்பட்டு வருகிறது. மேலும் CECRI காரைக்குடி பரிந்துரையின்படி கீழ்க்கண்ட மேம்பாடுகள் நிறைவேற்றப்பட்டுள்ளது.  
- தங்க முலாம் பூச்சு பிரிவில் பிளாட்டினம் கம்பிகளுக்கு பதில் துளையிடப்பட்ட துருப்பிடிக்காத இரும்பு தகடுகள் உபயோகப்படுத்தப்பட்டு வருகிறது.
- கச்சாப் பொருட்களான வெள்ளிப்பட்டிழை தரத்தை மேம்படுத்தும் விதமான நீள அளவினை கணக்கிடும் கருவி பொருத்தப்பட்டு தர அளவீடுகள் கண்காணிக்கப்பட்டு வருகிறது.
- 240 கதிர்கள் கொண்ட அதிவேக நூற்பு இயந்திரம் கொள்முதல் செய்து நிறுவப்பட்டு உற்பத்தி மேற்கொள்ளப்பட்டு வருகிறது.
- ஆலையில் மேலும் இரண்டு பழைய தங்க முலாம் பூசும் இயந்திரங்களுக்குப் பதிலாக, இரண்டு புதிய செங்குத்து வகையிலான தங்க முலாம் பூசும் இயந்திரம் நிறுவுவதன் மூலம் ஆலையில் உற்பத்தி செய்யப்படும் சரிகையின் தரம், நிறம், பளபளப்பினை கூட்ட திட்டமிடப்பட்டுள்ளது.
- சென்னை அண்ணா பல்கலைகழகத்திலுள்ள ஜவுளித் துறை மூலம் ஆலையில் உற்பத்தி செய்யப்படும் சரிகையின் தரம், நிறம், பளபளப்பினை கூட்ட திட்ட அறிக்கை தயார் செய்யப்பட்டு வருகிறது.

## 2022-23 ஆம் ஆண்டிற்கான செயல் திட்டம்
- தமிழ்நாடு சரிகை நிறுவனம் மாதம் 4,000 சரிகை மார்க்குகள் உற்பத்தி செய்து, பட்டு கைத்தறி நெசவாளர் கூட்டுறவு சங்கங்களின் சரிகை தேவையினையும் பூர்த்தி செய்ய திட்டமிடப்பட்டுள்ளது.
- தற்போது சூரத்திலிருந்து கொள்முதல் செய்யும் இரசாயனங்களை ஆலையிலேயே தயாரிப்பதற்கான ஆய்வு மேற்கொள்ளப்பட்டு வருகிறது.
- ஆலை மற்றும் அலுவலக கட்டிடங்களை புதிப்பித்து ஆலையின் உள்கட்டமைப்பினை மேம்படுத்த திட்டமிடப்பட்டுள்ளது.
## இதனையும் காண்க
- ஜரிகை
# தமிழ்நாடு கூட்டுறவு துணிநூல் பதனிடும் ஆலை, ஈரோடு

**தமிழ்நாடு கூட்டுறவு துணிநூல் பதனிடும் ஆலை**, ஈரோட்டில் 06.07.1973 அன்று பதிவு செய்யப்பட்டு 05.09.1973 முதல் செயல்பட்டு வருகிறது. இவ்வாலை துணியை வெளுத்தல், சாயமிடல், மெருகேற்றல், அச்சிடல் போன்ற பல்வேறு பதனிடும் பணிகளை மேற்கொண்டு வருகிறது. இவ்வாலை மாதம் ஒன்றிற்கு 23.00 இலட்சம் மீட்டர் துணிகளை பதனிடும் திறன் பெற்றுள்ளது. தமிழக அரசு வழங்கும் இலவச சீருடைத் துணிகள் வழங்கும் திட்டத்தின் கீழ் பதனிடும் பணிகளை செய்து வருகிறது. மேலும் கேரள அரசின் சீருடைத் திட்ட துணிகளையும் மற்றும் கோ-ஆப்டெக்ஸ், தேசிய பஞ்சாலைக் கழகம், தமிழ்நாடு பஞ்சாலைக் கழகம், கோயமுத்தூர், தமிழ்நாடு கதர் கிராமத் தொழில் வாரியம், கேரளா மாநில கைத்தறி நெசவாளர் கூட்டுறவு சங்கம், கேரளா கைத்தறி வளர்ச்சிக் கழகம், நெசவாளர் கூட்டுறவு சங்கங்கள் ஆகிய நிறுவனங்களின் துணிகளை பதனிடும் பணிகளையும் மேற்கொண்டு வருகிறது.  

தற்போதைய ஆலையின் பதனிடும் திறன் நாள் ஒன்றுக்கு 90,000 மீட்டர் மற்றும் மாதம் ஒன்றுக்கு 23 இலட்சம் மீட்டர் என்ற அளவில் உள்ளது.  
## சாயக்கழிவு நீர் சுத்திகரிப்பு நிலையம்
பூஜ்ய கழிவு நீர் என்ற நிலையினை அடைய, ஆலையில் கழிவு நீர் மேலாண்மையுடன் கூடிய எதிர் சவ்வூடு பரவல் முறையினை பயன்படுத்தி தரமான துணிகள் பதனீடு செய்வதுடன், தமிழ்நாடு மாசுக் கட்டுப்பாடு வாரிய நிபந்தனைகளுக்கு உட்பட்டு செயல்பட்டு வருகிறது. தமிழ்நாடு மாசுக் கட்டுப்பாடு வாரிய வழிகாட்டுதலின்படி சூரிய ஆவியாக்கல் முறையினை தவிர்த்து, தற்போது போர்ஸ்டு சர்குலேசன் எவாப்பரேட்டர் (FCE) மற்றும் அஜிடேட்டட் தின் பிலிம் டிரையர் (ATFD) ஆகிய இயந்திரங்கள் நிறுவப்பட்டுள்ளன.  

இந்த ஆலையின் உற்பத்தித் திறனை மேம்படுத்தும் நோக்குடன், கோன் சாயமிடும் பிரிவு ரூ.4 கோடி மதிப்பீட்டில் ஆரம்பிக்க, தேசிய கூட்டுறவு வளர்ச்சி வாரியம் மற்றும் தமிழ்நாடு அரசு மூலம், 2019-ஆம் ஆண்டில் முதற்கட்டமாக ரூ.165 இலட்சம் விடுவிக்கப்பட்டு, கோன் நூல் சாயமிடும் இயந்திரங்கள் நிறுவுவதற்கான பணிகள் நடைபெற்று வருகின்றன.  

மேலும் கோன் நூல் சாயமிடும் இயந்திரங்கள் நிறுவும் பணியினை வெற்றிகரமாக முடிக்கும் பொருட்டு, 2021-2022 ஆம் ஆண்டில் தேசிய கூட்டுறவு வளர்ச்சி வாரியம் மற்றும் தமிழ்நாடு அரசால் இத்திட்டத்தின் எஞ்சிய தொகை ரூ.195.00 இலட்சம் தமிழ்நாடு கூட்டுறவு பதனிடும் ஆலைக்கு ஒப்பளிப்பு செய்யப்பட்டுள்ளது.  

இவ்வாலை, 2021-22 ஆம் ஆண்டில் 129.43 இலட்சம் மீட்டர் துணிகளை பதனிட்டு ரூ.24.79 கோடி அளவிற்கு வணிகம் மேற்கொண்டு ரூ.4.15 கோடி உத்தேச நிகர இலாபம் ஈட்டியுள்ளது.  

## 2022-23 ஆம் ஆண்டிற்கான செயல் திட்டம்
இவ்வாலையானது 2022-23 ஆம் ஆண்டில் தமிழக அரசின் இலவச சீருடை திட்டத்தின்கீழ் 153 இலட்சம் மீட்டர்கள் மற்றும் இதர நிறுவனங்களின் துணிகள் 3.00 இலட்சம் மீட்டர்கள் என மொத்தம் 156 இலட்சம் மீட்டர் துணிகளை பதனிட செயல் திட்டம் வகுக்கப்பட்டுள்ளது. இதன் மூலம் ஆலை உத்தேசமாக ரூ.4.40 கோடி நிகர இலாபம் ஈட்ட வாய்ப்புள்ளது.
# குட்டெம்பெரூர் ஆறு

**குட்டெம்பெரூர் ஆறு** (*Kuttemperoor*) இந்தியாவின் கேரள மாநிலத்தில் ஓடும் ஓர் ஆறாகும். 12 கி.மீ நீளமுள்ள இந்த ஆறு பம்பா மற்றும் அச்சங்கோவில் ஆறுகளின் துணை ஆறாகச் செயல்படுகிறது. குட்டெம்பெரூர் ஆற்றின் வடக்கு முனை பம்பாவிலும், தெற்கு முனை அச்சன்கோவில் ஆற்றிலும் உள்ளது. பருமலை, புத்தனூர் மற்றும் எண்ணக்காடு நகரங்கள் வழியாகப் பாய்கிறது.  

குட்டெம்பெரூர் ஆறு சீரழிவதற்கு முன்பு சுமார் 25,000 ஏக்கர் (100 சதுர கிலோமீட்டர்) நெல் வயல்கள் பாசனம் செய்யப்பட்டன. உள்ளூர் வர்த்தகர்கள் போக்குவரத்துக்கு ஆற்றைப் பயன்படுத்தினர்.
# நிவாயி சட்டமன்றத் தொகுதி



**நிவாயி சட்டமன்றத் தொகுதி** *(Niwai Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது டோங் மாவட்டத்தில் அமைந்துள்ளது. நிவாயி, தோங்க் சவாய் மாதோபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இது பட்டியலினத்தை சேர்ந்த வேட்பாளர்களுக்காக ஒதுக்கப்பட்டுள்ளது.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | பன்வாரி லால் | இந்திய தேசிய காங்கிரசு</br> |  |
| 1977 | ஜெய் நாராயண் | ஜனதா கட்சி |  |
| 1980 | துவாரகா பிரசாத் பைர்வா | இந்திய தேசிய காங்கிரசு (இ) |  |
| 1985 | கியார்சி லால் | rowspan=2 | பாரதிய ஜனதா கட்சி</br> |
| 1990 | இராம் நாராயண் பைர்வா |  |  |
| 1993 | பன்வாரி லால் பைர்வா | rowspan=2 | இந்திய தேசிய காங்கிரசு</br> |
| 1998 | பன்வாரி லால் |  |  |
| 2003 | கிரா லால் | பாரதிய ஜனதா கட்சி</br> |  |
| 2008 | கமல் பைர்வா | இந்திய தேசிய காங்கிரசு</br> |  |
| 2013 | கிரா லால் | பாரதிய ஜனதா கட்சி</br> |  |
| 2018 | பிரசாந்த் பைர்வா | இந்திய தேசிய காங்கிரசு</br> |  |
| 2023 | இராம் சகய் வர்மா (ரீகர்) | பாரதிய ஜனதா கட்சி</br> | } |

## தேர்தல் முடிவுகள்
### 2023
# அக்சதா மூர்த்தி


**அக்சதா நாராயண மூர்த்தி** (*Akshata Narayana Murty*) (பிறப்பு 25 ஏப்ரல் 1980) ஓர் இந்தியத் தொழிலதிபரும் ஆடைகலன் வடிவமைப்பாளரும், முதலீட்டாளரும் ஆவார். இந்திய பன்னாட்டு தகவல் தொழில்நுட்ப நிறுவனமான இன்ஃபோசிஸ் நிறுவனர் நா. ரா. நாராயணமூர்த்தி மற்றும் சுதா மூர்த்தி ஆகியோரின் மகளான இவர் ஐக்கிய இராச்சியத்தின் முன்னாள் பிரதமர் இரிசி சுனக்கை மணந்தார். அக்சதா இன்ஃபோசிஸ் நிறுவனத்தில் 0.93 சதவீத பங்குகளை வைத்திருக்கிறா. மேலும் பல பிரித்தானிய வணிகங்களில் பங்குகளையும் வைத்திருக்கிறார்.  

பிரதமர் போரிஸ் ஜான்சனின் அமைச்சரவையில் 2020 முதல் 2022 வரை நிதியமைச்சராகவும், ஜூலை முதல் நவம்பர் 2024 வரை எதிர்க்கட்சித் தலைவராகவும் பணியாற்றினார். சண்டே டைம்ஸ் என்ற இதழில் இடம்பெறும் பணக்காரர்களின் பட்டியலின் படி, 2024 ஆம் ஆண்டு நிலவரப்படி பிரித்தன் பணக்காரர்களில் அக்சதாவும், இரிசியும் 245 வது இடத்தைப் பிடித்துள்ளன. 651 மில்லியன் டாலர் (827 மில்லியன் அமெரிக்க டாலர்) என இவர்களின் மொத்த செல்வம் மதிப்பிடப்பட்டுள்ளது. 2022 ஆம் ஆண்டில், இவரது தனிப்பட்ட செல்வம் பிரித்தானிய ஊடக விவாதத்தின் தலைப்பாக மாறியது.  
## ஆரம்பகால வாழ்க்கை
அக்சதா, ஏப்ரல் 1980 இல் இந்தியாவின் கருநாடக மாநிலத்தின் ஹூப்ளியில் பிறந்தார். தனது பாட்டி வீட்டில் வளர்ந்தார். இவரது பெற்றோர்கள் என். ஆர். நாராயண மூர்த்தியும் மற்றும் தாயார் சுதா மூர்த்தியும் இன்ஃபோசிஸ் என்ற தொழில்நுட்ப நிறுவனத்தை தொடங்கி நடத்தி வந்தனர். இவரது தாயார் டாட்டா மோட்டார்ஸ் நிறுவனத்தில் பணிபுரிந்த முதல் பெண் கணிணிப் பொறியாளராவார். பல அனாதை இல்லங்கள், கிராமப்புற மேம்பாடு ஆகியவற்றிற்கு பங்களித்துள்ளார். மூர்த்திக்கு ரோஹன் மூர்த்தி என்ற ஒரு சகோதரர் உள்ளார். அக்சதாவின் தாத்த ஆர். எச். குல்கர்னி, ஒரு அறுவை சிகிச்சை நிபுணராக இருந்தார்.  

1990களில், அக்சதா பெங்களூரில் உள்ள பால்ட்வின் பெண்கள் உயர்நிலைப் பள்ளியில் பயின்றார். 1998இல் கலிபோர்னியாவில் உள்ள கிளாரெமாண்ட் மெக்கென்னா கல்லூரியில் பொருளாதாரம் மற்றும் பிரெஞ்சு மொழியைப் படித்தார். மேலும் ஆடைகலன் வடிவமைப்பில் சான்றிதழ் பெற்றுள்ளார். இசுட்டான்போர்டு பல்கலைக்கழத்தில் முதுகலை வணிக மேலாண்மை பட்டம் பெற்றுள்ளார்.  

## தொழில் மற்றும் முதலீடுகள்
2007 ஆம் ஆண்டில், டெண்ட்ரிஸ் என்ற டச்சு கிளென்டெக் நிறுவனத்தில் அதன் சந்தைப்படுத்தல் இயக்குநராக சேர்ந்தார். அங்கு தனது சொந்த ஆடைகலன் வடிவமைப்பு நிறுவனத்தைத் தொடங்குவதற்கு முன்பு இரண்டு ஆண்டுகள் பணியாற்றினார். இவரது ஆடை வடிவமைப்பு நிறுவனம் 2012 இல் மூடப்பட்டது.  

2013 ஆம் ஆண்டில், துணிகர மூலதன நிதி நிறுவனமான கட்டமரன் வென்ச்சர்ஸ் நிறுவனத்தின் இயக்குநரானார். தனது கணவர்இரிசி சுனக்குடன் இணைந்து தனது தந்தை என். ஆர். நாராயண மூர்த்திக்கு சொந்தமான இன்ஃபோசிஸ் என்ற இந்திய நிறுவனத்தின் இலண்டன் கிளையை நிறுவினார். 2015 முதல், இன்ஃபோசிஸின் 0.91% அல்லது 0.93% பங்கைக் கொண்டிருந்தார். இது ஏப்ரல் 2022 நிலவரப்படி இரண்டாம் எலிசபெத் மகாராணியை விட பணக்காரராகவும், அக்டோபர் 2022 நிலவரப்படி மூன்றாம் சார்லஸ் மன்னரை விட பணக்காரராகவும் இவரை பட்டியலிட்டது. 2022 ஆம் ஆண்டு நிலவரப்படி, அக்சதா டிக்மே ஃபிட்னஸ் நிறுவனம் மற்றும் இவரது சகோதரர் ரோஹன் மூர்த்தி நடத்திவரும் சொரோகோ என்ற நிறுவனங்களில் இயக்குநராக இருந்தார்.  

## சொந்த வாழ்க்கை
அக்சதா, 2004 இல் இசுடான்போர்டு பல்கலைக்கழகத்தில் இரிசி சுனக்கை சந்தித்து ஆகஸ்ட் 2009 இல் திருமணம் செய்து கொண்டார். இவர்களுக்கு அனுஷ்கா மற்றும் கிருஷ்ணா என்ற இரண்டு மகள்கள் உள்ளனர்.  

ஏப்ரல் 2022 இல், அக்சதாவின் செல்வம் பிரித்தானிய ஊடக விவாதத்தின் மையமாக மாறியது.
# பள்ளிக்கல் ஆறு

**பள்ளிக்கல் ஆறு** (*Pallikkal River*) இந்தியாவின் கேரள மாநிலத்தில் ஓடும் ஓர் ஆறாகும். மேற்கு தொடர்ச்சி மலையின் கீழ் அடிவாரத்தில் கொடுமண் அருகே அடூரின் வடகிழக்கில் கடல் மட்டத்திலிருந்து சராசரியாக 60 மீட்டருக்கும் குறைவான உயரத்தில் தோன்றுகிறது. . 220 சதுர கிலோமீட்டர் வடிகால் பகுதியுடன் 42 கி.மீ நீளம் கொண்ட இந்த ஆறு கருநாகப்பள்ளி அருகே உள்ள வட்டக்காயல் ஏரியில் விழுகிறது.  

## ஆற்றின் பாதை
பத்தனம்திட்டா மாவட்டம், கொடுமண் அருகே மேற்குத் தொடர்ச்சி மலையின் கீழ் மலையடிவாரத்தில் இருந்து பள்ளிக்கல் ஆறு உற்பத்தியாகிறது. ஆரம்பத்தில் பல நகரங்கள் வழியாக மேற்கு நோக்கி பாய்கிறது. அடூர், வடக்கத்துகாவு, பேரிங்காநாடு, நெல்லிமுகள், நூற்றநாடு, பள்ளிக்கல், சூரநாடு, பாவம்பா, பாவம்பா-சுருளி, தொடியூர், வடக்கும்தாலா, குட்டிவட்டம், மைநாகப்பள்ளி, கருநாகப்பள்ளி, அயனிவேலிகுளங்கரா, குண்டத்துளங்கரா ஆகிய ஊர்கள் வழியாகச் செல்கிறது. கருநாகப்பள்ளி அருகே பொன்மனைச் சென்றடைந்து அசுட்டமுடி ஏரி வழியாக அரபிக்கடலில் கலக்கிறது.  

பள்ளிக்கல் ஆறு மற்றும் பாவும்பா ஓடையின் நீரோட்டம் இரண்டும் சேர்ந்து வட்டக்காயல் ஏரியை உருவாக்குகிறது, இது பாவும்பா, பாவம்பை - சுருளி, பாவம்பா-மணப்பள்ளி மற்றும் தொடியூர் ஆகியவற்றால் சூழப்பட்டுள்ளது. கருநாகப்பள்ளி வட்டக்காயல் மற்றும் பள்ளிக்கல் ஆற்றின் இடையே அமைந்திருக்கும் பாவம்பா-சுருளி பகுதி மிக அழகான இடங்களில் ஒன்றாகும்.  

2022 ஆம் ஆண்டு அக்டோபர் மாதத்தில், கேரள அரசின் பெரிய நீர்ப்பாசனத் துறை கொல்லம் மாவட்டத்தில் ஆற்றைப் புத்துயிர் பெறச் செய்தது. 42 கி.மீ நீளமுள்ள இந்த ஆறு கொல்லம் மாவட்டம் வழியாக செல்கிறது. முதல் கட்டப் பணியில், தாழவா மற்றும் சூரநாடுக்கு வடக்கிலிருந்து 200 மீட்டர் தூரம் சுத்தம் செய்ய முன்மொழியப்பட்டது. கடலில் இருந்து மீட்கப்பட்ட மணலிக்கல் நிலப்பகுதியிலிருந்து ஈரோட்டு கால்வாய் வரை பல பகுதிகளில் வெள்ளத்தின் போது உருவான பெரிய சேற்று கரைகள் மற்றும் ஆற்றின் ஓட்டத்தை பாதித்த அடர்ந்த புதர்கள் அகற்ற திட்டமிடப்பட்டது.  

## விபத்து
2023ஆம் ஆண்டு சூலை மாதத்தில் கொல்லம் மாவட்டத்தைச் சேர்ந்த புதுமணத் தம்பதி உட்பட மூன்று பேர், ஒரு பாறையிலிருந்து பள்ளிக்கல் ஆற்றில் விழுந்து இறந்தனர்.
# அஞ்சரகண்டி ஆறு



**அஞ்சரகண்டி ஆறு** (*Anjarakandi River*) இந்தியாவின் கேரள மாநிலத்தில் ஓடும் ஓர் ஆறாகும். கண்ணூர் மாவட்டம் வழியாகப் பாயும் இரண்டு முக்கிய ஆறுகளில் இதுவும் ஒன்றாகும். வயநாடு மற்றும் கண்ணூர் மாவட்டங்களை ஒட்டியுள்ள மேற்குத் தொடர்ச்சி மலைகளின் சரிவுகளில் இருந்து இந்த ஆறு உருவாகிறது. 48 கி.மீ நீளமுள்ள இந்த ஆறு மேற்கு திசையில் பாய்ந்து தர்மடம் என்ற இடத்தில் அரபிக் கடலில் கலக்கிறது.  

## நதியின் பாதை
அஞ்சரகண்டி ஆறு, மேற்குத் தொடர்ச்சி மலைகளின் சரிவுகளில் வயநாடு மற்றும் கண்ணூர் மாவட்டங்களின் எல்லையில் உருவாகிறது. பின்னர் இந்த ஆறு நெடும்போயில், கண்ணவம், செருவாஞ்சேரி, மணத்தேரி, கண்டங்குன்னு, சித்தரிப்பரம்பா மற்றும் வெங்கூர் ஆகிய மலைப்பாங்கான நகரங்கள் வழியாகப் பாய்கிறது. மட்டனூர் ஆறு மற்றும் பேராவூர் ஆறு போன்ற பல சிறிய துணை ஆறுகள் இந்த பகுதியில் அஞ்சரக்கண்டியுடன் இணைகின்றன. பின்னர் அஞ்சரக்கண்டி ஆறு மலைப்பாங்கான நிலப்பரப்பிலிருந்து மலபார் சமவெளியில் பாய்ந்து, கீழலூர், படுவிளையாயி, அஞ்சரகண்டி, பெரலசேரி, கீழத்தூர், மாம்பரம் மற்றும் பாலயாடு வழியாகச் சென்று தர்மடமை அடையும் போது அரபிக்கடலில் கலக்கிறது.  

## பெயர்
கண்ணூர் மாவட்டத்தின் அஞ்சரக்கண்டி கிராமத்தின் வழியாக அஞ்சரகண்டி ஆறு பாய்கிறது. இந்த இடம் அதன் இலவங்கப்பட்டை தோட்டத்திற்கு முக்கியத்துவம் வாய்ந்ததாகும்.  
## படக் காட்சியகம்
# மாமம் ஆறு

**மாமம் ஆறு** (*Mamam River*) இந்தியாவின் கேரள மாநிலத்தில் ஓடும் ஓர் ஆறாகும். இந்த சிறிய ஆறு திருவனந்தபுரம் மாவட்டத்தில் ஓடுகிறது. திருவனந்தபுரத்தில் உள்ள பந்தலக்கோடு மலைகளிலிருந்துஉருவாகி 27 கிமீ மேற்கு நோக்கி பாய்ந்து அஞ்சுதெங்கு ஏரியில் கலக்கிறது. ஆற்றுப் படுகை 144 கிமீ நீளம் கொண்டதாகும். இந்த ஆறு ஆற்றிங்கல் நகராட்சியின் ஒரு பக்கத்தைச் சூழ்ந்துள்ளது. வாமனபுரம், மாமம் மற்றும் அயிரூர் ஆறுகள் மொத்தமாக நீர்ப்பிடிப்புப் பரப்பளவைக் கொண்ட வாமனபுரம் வடிநிலப் படுகையை உருவாக்குகின்றன.  

மாமம் கேரளாவின் 37ஆவது ஆறாகும். இது சாய்கிராமம் என்ற கிராமம் வழியாகப் பாய்கிறது. இக்கிராமம் தொழில்நுட்ப வளர்ச்சியால், குறிப்பாக இணையம் மற்றும் ஊடகங்களின் மூலம் உலகம் முழுவதும் உள்ள மக்கள் நெருக்கமாக இணைக்கப்பட்டுள்ள கிராமமாகும். ஒரு தன்னிறைவு பெற்ற மற்றும் பாரம்பரிய கிராமமுமாகும். மாமம் ஆறு சாய்கிராமத்தில் நீர்வீழ்ச்சிகளையும் உருவாக்குகிறது. முடக்கல் பஞ்சாயத்தின் தெற்குப் பகுதியில் பாய்ந்து ஆற்றிங்கல்லில் உள்ள அந்தூர்கோணத்தில் பிரிகிறது. இந்த கிளை மேற்கு நோக்கி பாய்ந்து வாமனபுரம் நதியில் இணைகிறது. மற்றொரு கிளை தெற்கே பாய்ந்து, எஞ்சக்கலைக் கடந்து, மேற்கு நோக்கித் திரும்பி அஞ்சுதெங்கு ஏரியில் இணைகிறது. சங்கடம் தடுப்பணை இந்தக் கிளையில் அமைந்துள்ளது.
# சிட்டரி ஆறு

**சிட்டரி ஆறு** (*Chittari River*) இந்தியாவின் கேரள மாநிலத்தில் ஓடும் ஓர் ஆறாகும். காசர்கோடு மாவட்டத்திலுள்ள காஞ்ஞங்காடு நகராட்சியின் வழியாக சிட்டரி ஆறு ஓடுகிறது. சிட்டரிப்புழா ஆறு 25 கி.மீ நீளம் கொண்டது. இரியா புனூரில் இருந்து இந்த ஆறு உருவாகிறது. பல்வேறு ஆக்கிரமிப்புகளைக் கடந்து செல்லும் இந்த ஆறு இப்போது அழிவின் விளிம்பில் உள்ளது. சிட்டரி கிராமத்தைச் சுற்றியுள்ள சதுப்புநிலக் காடுகள் தனித்துவமானவை. உலகில் வேறு எங்கும் காணப்படாத லெப்டர்மா பிச்சூ என்ற நண்டு, இந்த காடுகளில் 2020 ஆம் ஆண்டு செப்டம்பர் மாதம் 4 அன்று கண்டுபிடிக்கப்பட்டது.  

## தோற்றம்
மாவட்டத்தின் செட்டியம்சல் பகுதியில் உள்ள இரியா வழுன்னோர் மற்றும் பட்டம்மர் குளங்களிலிருந்து சிட்டரிப்புழா ஆறு உருவாகிறது. சேரம்பா, தைக்கோலம் மற்றும் புல்லூர் ஆறுகளின் சங்கமத்தால் இந்த ஆறு உருவாகிறது. கலந்து, பேக்கல் ஆறு மற்றும் சிட்டரித்தோடு ஆகியவை இந்த ஆற்றின் துணை ஆறுகளாகும்.  

## பாதை
சிட்டரி ஆறு சேத்துகுண்டு பகுதியிலிருந்து வடக்கு நோக்கி நான்கு கிலோமீட்டருக்கும் அதிகமாகப் பாய்ந்து அச்சனூர் முகத்துவாரத்தில் கடலில் கலக்கிறது. இதற்கு முன்பு, ஆறு இரண்டாகப் பிரிந்து சிட்டரி கிராமத்தைச் சுற்றி வருகிறது.
# வலியபெரும்புழா



**வலியபெரும்புழா** (*Valiyaperumpuzha*) இந்தியாவின் கேரள மாநிலத்தில் உள்ள மாவேலிக்கரை நகராட்சியில் அச்சன்கோவில் ஆற்றின் கரையில் இருக்கும் ஒரு கிராமமாகும். மாவேலிக்கரை நகராட்சிக்கும் சென்னிதலா பஞ்சாயத்து மற்றும் செட்டிகுளங்கரா பஞ்சாயத்துக்கும் இக்கிராமம் அமைந்துள்ளது. வலியபெரும்புழா, தட்டரம்பலன் சந்திப்பிலிருந்து வடக்கே 2 கிலோமீட்டர் (1.2 மைல்) தொலைவில் உள்ளது.  

கொல்லம் ரோமன் கத்தோலிக்க மறைமாவட்டத்தில் உள்ள மாவேலிக்கரா போரேனின் கீழ் வரும் வலியபெரும்புழாவில் புனித செபாசுட்டியன் உரோமன் கத்தோலிக்க தேவாலயம் அமைந்துள்ளது. சென்னிதல பள்ளியோடம் (பாம்பு படகு) இங்குள்ள மற்றொரு ஈர்ப்பாகும். 2022 ஆம் ஆண்டு செப்டம்பர் மாதத்தில் ஒரு பள்ளியோடம் கவிழ்ந்து மூன்று பயணிகள் இங்கு நீரில் மூழ்கி இறந்தனர்.
# கோலாலம்பூர் இல்டன் விடுதி



**கோலாலம்பூர் இல்டன் விடுதி** (*Hilton Kuala Lumpur*) என்பது மலேசியாவின் கோலாலம்பூரில் அமைந்துள்ள ஒரு சொகுசு விடுதி ஆகும். இவ்விடுதி இல்டன் விடுதி & உல்லாச விடுதி குழுமத்தின் பெயரில் இயங்கும் விடுதி சங்கிலியின் ஒரு பகுதியாகும். கோலாலம்பூர் மத்திய தொடருந்து நிலையப் பகுதியில் கோலாலம்பூர் இல்டன் விடுதி அமைந்துள்ளது. 154 மீட்டர் உயரத்தில் 35 தளங்களுடன், திகழும் இந்த விடுதி மலேசியாவின் 43 ஆவது உயரமான கட்டிடமாகும். பிரான்சு நாட்டைச் சேர்ந்த விடுதிச் சங்கிலியான லீ மெரிடியன் விடுதிக்கு அடுத்ததாக இவ்விடுதி அமைந்துள்ளது. இரண்டு விடுதிகளின் கட்டங்களும் தோற்றத்தில் ஒரே மாதிரியாக உள்ளன.
# மதர் டெய்ரி



**மதர் டெய்ரி** (*Mother Dairy*) என்பது இந்திய அரசின் மீன்வளம், கால்நடை பராமரிப்பு மற்றும் பால் வள அமைச்சகத்தின் கீழ் இயங்கும் தேசியப் பால்பண்ணை மேம்பாட்டு வாரியத்தின் ஒரு துணை நிறுவனம் ஆகும்.  
## வரலாறு
1971ல் கிராமப்புற மக்களுக்கு வேலைவாய்ப்பு மற்றும் வருவாய் ஈட்டித் தருவதற்காக இந்தியாவில் வெண்மைப் புரட்சி இயக்கம் துவங்கப்பட்டது.வெண்மைப் புரட்சி இயக்கத்தின் கீழ் வட இந்தியாவின் கிராமங்களிலும் பால் உற்பத்தியாளர்கள் கூட்டுறவு சங்கங்கள் தொடங்கப்பட்டது. இப்ப்பால் உற்பத்தியாளர்கள் சங்கங்கள் கிராமப்புற மக்களிடமிருந்து பாலை கொள்முதல் செய்து, மதர் டெய்ரி நிறுவனத்திற்கு அனுப்பி வைக்கப்படும். மதர் டெய்ரி நிறுவனம் பாலை பதப்படுத்திய பால் மற்றும் பால் பொருட்களை தேசிய தலைநகர் தில்லை வலயப் பகுதிகளில் உள்ள 1,500 விற்பனை மையங்கள் மற்றும் இதன் துணை நிறுவனமான *சஃபால்* எனும் காய்கறி & பழக் கடைகளில் வைத்து விற்பனை செய்கிறார்கள்.  

மதர் டெய்ரி நிறுவனம் சூலை 2020ஆம் ஆண்டில் காலை உணவிற்கு *சாண்ட்விச் ரொட்டி*, *கோதுமை ரொட்டி* மற்றும் குழந்தைகளுக்காக *பழ ரொட்டி* என மூன்று வகையான ரொட்டிகளை விற்கிறது.  

## தயாரிப்புகள்
### பால் & பால் பொருட்கள்
மதர் டெய்ரி நிறுவனத்தின் தயாரிப்புகள் பின்வருமாறு:  
- பால்
- தயிர்
- மோர்
- வெண்ணெய்
- நெய்
- லஸ்ஸி
- பனீர்
- பழத்தயிர்
- பாலாடைக்கட்டி
- ஐஸ் கிரீம்
- ரொட்டிகள்
### மதர் டெய்ரியின் இனிப்புகள்
மதர் டெய்ரி நிறுவனம் 5 வகையான இனிப்புகளை விற்கிறது. அவைகள்:  
- பால்கோவா
- ஆரஞ்ச் மாவா பர்பி
- இரசகுல்லா
- குலாப் ஜாமுன்
# வைட்டிலா - 1



**வைட்டிலா - 1** *(VTL 1), வேளாண் பெயர்; **உயரமான சூட்டுப் பொக்காலி** (Chootupokkali-Tall)*, எனப்படும் இந்த நெல் வகை, கேரளாவின் ஒரு புதிய நெல் இரகமாகும். தென்னிந்தியாவின் கேரள மாநில எர்ணாகுளம் மாவட்டம், வைட்டிலா பகுதியில் அமைந்துள்ள "நெல் ஆராய்ச்சி நிலையம்" (RRS), வெளியிட்ட இந்த நெல் இரத்தை பொதுவாக **உயரமான சூட்டுப் பொக்காலி** எனும் வேளாண் பெயரில் அழைக்கப்படுகிறது.  

## பின்னணி
பொக்காலி எனப்படும் உப்புத்தன்மையை ஏற்றுக்கொள்ளக்கூடிய ஒரு நெல் வகையான இது, உப்புத்தன்மை வாய்ந்த நிலப் பகுதிகளுக்கு ஏற்றது. நடுத்தர கால அளவில் அறுவடைக்கு தயாராகும் இந்த நெல் வகை, 115 - 120 நாட்களில் முதிர்வடைவதாக கருதப்படுகிறது. மேலும் இந்நெல் இரகத்தின் அரிசி, சிவப்பு நிறமாகும்.
# நிந்தவூர்



<templatestyles src="Module:Infobox/styles.css"></templatestyles>  
**நிந்தவூர்** என்பது இலங்கையில் கிழக்கு மாகாணத்தின் அம்பாறை மாவட்டத்தில் அமைந்துள்ள ஒரு ஊர் ஆகும். இது நிந்தவூர் பிரதேச செயலாளர் பிரிவில் அமைந்துள்ளது. இது கல்முனைக்குத் தெற்கே சுமார் 12 கிலோமீட்டர் தூரத்தில் அமைந்துள்ளது. இது இருபத்தைந்து கிராம அலுவலர் பிரிவுகளாகப் பிரிக்கப்பட்டுள்ளது. இது ஒரு கடற்கரைக் கிராமம் ஆகும்.
# டோங்க் சட்டமன்றத் தொகுதி



**டோங்க் சட்டமன்றத் தொகுதி** *(Tonk Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது டோங் மாவட்டத்தில் அமைந்துள்ளது. இது தோங்க் சவாய் மாதோபூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | அஜித் சிங் | பகுஜன் சமாஜ் கட்சி |  |
| 1977 | ஜனதா கட்சி |  |  |
| 1980 | மகாவீர் பிரசாத் | பாரதிய ஜனதா கட்சி</br> |  |
| 1985 | ஜாகியா இம்னா | இந்திய தேசிய காங்கிரசு</br> |  |
| 1990 | மகாவீர் பிரசாத் | rowspan=2 | பாரதிய ஜனதா கட்சி</br> |
| 1993 |  |  |  |
| 1998 | ஜாகியா | இந்திய தேசிய காங்கிரசு</br> |  |
| 2003 | மகாவீர் | பாரதிய ஜனதா கட்சி</br> |  |
| 2008 | ஜாகியா | இந்திய தேசிய காங்கிரசு</br> |  |
| 2013 | அஜித் சிங் | பாரதிய ஜனதா கட்சி</br> |  |
| 2018 | சச்சின் பைலட் | rowspan=2 | இந்திய தேசிய காங்கிரசு</br> |
| 2023 | } |  |  |

## தேர்தல் முடிவுகள்
### 2023
# மமிதா பைஜு



**மமிதா பைஜு** மலையாளத்திலும் தமிழிலும் நடிக்கும் ஓர் இந்திய நடிகை ஆவார். 2017 ஆம் ஆண்டு *சர்வோபாரி பாலக்கரன்* என்ற திரைப்படத்தின் மூலம் அறிமுகமானார். ஆபரேஷன் ஜாவா (2021), கோ கோ (2021), சூப்பர் சரண்யா (2022) மற்றும் பிரேமலு (2024) ஆகிய படங்களில் நடித்ததற்காக அவர் அறியப்படுகிறார். பிரேமலுவில் அவரது பாத்திரம் சிறப்பாக இருந்தது. இந்தப் படம் அதிக வசூல் செய்த மலையாளத் திரைப்படங்களில் ஒன்றாக உருவெடுத்தது.  

## ஆரம்பகால வாழ்க்கை மற்றும் கல்வி
கேரளா கோட்டயம் மாவட்டத்தில் உள்ள கிடங்கூரைச் சேர்ந்தவர் மமிதா பைஜு. அவரது தந்தை முனைவர் பைஜு கிருஷ்ணன், தாய் மினி ஆவர். அவருக்கு மிதுன் என்ற மூத்த சகோதரர் உள்ளார்.  

கட்டச்சிரா மேரி மவுண்ட் பொதுப் பள்ளியிலும், கிடங்கூர் என். எஸ். எஸ் மேல்நிலைப் பள்ளியிலும் தனது பள்ளிப்படிப்பை முடித்தார். கொச்சியில் உள்ள திரு இருதயக் கல்லூரியில் உளவியலில் விஞ்ஞானமாணி பயின்று வந்தார், ஆனால் பின்னர் வருகை பற்றாக்குறை காரணமாக தனது 3 வது ஆண்டில் வெளியேறினார்.  

## திரைப்படவியல்

### திரைப்படங்கள்
| 2017 | *சர்வோபாரி பாலக்கரன்* | ராஜி. | மலையாளம் | அறிமுகப் படம் |
| --- | --- | --- | --- | --- |
| *தேனீ 2: கொண்டாட்டங்கள்* | சிசிலி தம்பி ஆண்டனி |  |  |  |
| 2018 | *டாகினி* | ஆர்த்தி |  |  |
| *கிருஷ்ணம்* | சித்ரா |  |  |  |
| *வரதன்* | சாண்ட்ரா |  |  |  |
| 2019 | *ஒரு சர்வதேச உள்ளூர் கதை* | தேவிகா |  |  |
| *விக்ருதி* | சுஹாரா |  |  |  |
| 2020 | *கிலோமீட்டர்கள் மற்றும் கிலோமீட்டர்கள்* | கொக்குமோல் |  |  |
| 2021 | *ஆபரேஷன் ஜாவா* | அல்போன்சா |  |  |
| *கோ கோ* | அஞ்சா. |  |  |  |
| 2022 | *ரந்து* | குஞ்சுமோல் |  |  |
| *சூப்பர் சரண்யா* | சோனா தாமஸ் |  |  |  |
| நான்கு | அஸ்வதி |  |  |  |
| 2023 | *பிரணயா விலசம்* | கோபிகா |  |  |
| *ராமச்சந்திர பாஸ் &amp;amp; கோ* | சோபியா |  |  |  |
| 2024 | *பிரேமலு* | ரீனு ராய் |  |  |
| *ஹேர்* (அவள்) | பயணி | சிறப்புத் தோற்றம் |  |  |
| *ரெபெல்* | சாரா மேரி ஜான் | தமிழ் |  |  |
| 2025 | *டியூட்* | குறள் | படப்பிடிப்பில் |  |
| 2026 | ஜன நாயகன் |  |  |  |
| தனுஷ் 54 |  |  |  |  |
| சூர்யா 46 |  |  |  |  |
| பெத்லகேம் குடும்ப யூனிட் | மலையாளம் |  |  |  |

### குறும்படம்
| 2021 | *வண்ணப் பதம்* | ஷாலினி | மலையாளம் |
| --- | --- | --- | --- |

### டப்பிங்
| 2024 | *ஏஆர்எம்* | கீர்த்தி ஷெட்டி | லட்சுமி | மலையாளம் | } |
| --- | --- | --- | --- | --- | --- |

## விருதுகள் மற்றும் பரிந்துரைகள்
| 2020 | கேரள திரைப்பட விமர்சகர்கள் விருதுகள் | சிறந்த துணை நடிகை | *கோ கோ* |
| --- | --- | --- | --- |
| 2022 | 10வது தென்னிந்திய சர்வதேச திரைப்பட விருதுகள் | சிறந்த துணை நடிகைக்கான சைமா விருது-மலையாளம் |  |
| 2023 | 11வது தென்னிந்திய சர்வதேச திரைப்பட விருதுகள் | சிறந்த துணை நடிகைக்கான சைமா விருது-மலையாளம் | *சூப்பர் சரண்யா* |
| 2024 | ஐ. ஐ. எஃப். ஏ உற்சவம் | சிறந்த துணை நடிகை-மலையாளம் | *பிரணய விலாசம்* |
| மழவில் பொழுதுபோக்கு விருதுகள் | ஆண்டின் சிறந்த பொழுதுபோக்கு-வரவிருக்கும் நடிகர் | *பிரேமலு* |  |
| ஆண்டின் சிறந்த பொழுதுபோக்கு நடிப்பு (நெஸ்லனுடன் இணைந்து) | } |  |  |
# சமந்தபஞ்சகம்

**சமந்தபஞ்சகம்** (*Samantapañcaka*) (சமசுகிருதம்:समन्तपञ्चक).— மகாபாரதம் இதனை *ஐந்து ஏரிகள்* என்று குறிப்பிடுகிறது. இந்த ஏரிகளை பரசுராமர் சத்திரியர்களின் 21 தலைமுறையினரைக் கொன்று அவர்களது குருதியால் சமந்தபஞ்சகம் எனும் ஐந்து ஏரிகளை உருவாக்கினார். மகாபாரத காலத்தில் சமந்தபஞ்சகத்தை குருச்சேத்திரம் என்று அழைக்கப்பட்டது.  

இவ்விடத்தில் பாண்டவப் படைகளுக்கும், கௌரவப் படைகளுக்கும் 18 நாள் குருச்சேத்திரப் போர் நடைபெற்றது.18ஆம் நாள் போரில் தோவியுற்ற கௌரவப் படைத் தலவைர் துரியோதனன் சமந்தபஞ்சகம் ஏரியில் ஒழிந்து கொண்டார்.இதனை அறிந்த பாண்டவர்கள், கிருஷ்ணன் தலைமையில் ஒன்று கூடி சமந்தபஞ்சகம் ஏரியை அடைந்தனர். ஏரியிலிருந்து வெளிப்பட்ட துரியோதனனை பீமன் தன் கதாயுதத்தால் துரியோதனனின் தொடையில் அடித்து கொன்றார்.  

## தொன்ம வரலாறு
ஜமதக்கினி முனிவர் ரேணுகாவை மணந்தார். இத்தம்பதியரின் ஐந்து மகன்களில் ஐந்தாமவர் பரசுராமர் ஆவார்.  
ஒரு முறை மாமன்னர் கார்த்தவீரிய அருச்சுனன், பரசுராமர் இல்லாத நேரத்தில் ஜமதக்கினி முனிவரின் ஆசிரமத்திற்குச் சென்று, ஆணவத்தால் முனிவரை அவமரியாதை செய்தார். கார்த்தவீரிய அருச்சனின் வீரர்கள், முனிவரின் முழு குடும்பத்திற்கும் உணவளித்த பசுக்களை வலுக்கட்டாயமாக கடத்த முயன்றதுடன், ஆசிரமத்தை இடித்தனர். மேலும் கார்த்தவீரிய அருச்சுனனின் மகன்கள் முனிவர் ஜமதக்கினியை கொன்றனர். பின்னர் இதனை அறிந்த பரசுராமர் கோபம் கொண்டு, கார்த்தவீரிய அருச்சுனனின் ஆயிரம் கைகளை தனது கோடாரியால் வெட்டிக் கொன்றார். கோபம் தனியாத பரசுராமர் 21 தலைமுறை சத்திரிய மன்னர்களைக் கொன்றார்.  

பரசுராமர் தனது தந்தையின் நினைவாக சமந்தபஞ்சகம் எனும் ஐந்து இரத்த ஏரிகளையும், வழிபாட்டிற்காக ஒரு பலிபீடத்தையும் நிறுவினார். பின் பரசுராமர் முன்னோர்களுக்கு தர்ப்பணம் தருவதற்கு, சமந்தபஞ்ச ஏரியின் குருதி நீரை வார்த்தார். முனிவர் ஜமதக்கினி உள்ளிட்ட பித்ருக்கள் பரசுராமர் முன் தோன்றி வேண்டிய வரத்தை கேள் என்று கூறினார்கள். பரசுராமர் தன் 21 தலைமுறை சத்திரியர்களை கொன்ற பாவம் தீர வரம் வழங்க வேண்டினார். பித்ருக்களும் பரசுராமர் கேட்ட வரம் வழங்கியதுடன், சத்திரியர்களின் குருதியால் நிரப்பப்பட்ட சமந்தபஞ்ச ஏரிகளின் நீர் புனித நீராக மாறியது.  
## சிறப்பு
முழு சூரிய கிரகணத்தின் போது சமந்தபஞ்சகம் ஏரியில் துறவிகள் மற்றும் முனிவர்கள் புனித நீராடும் குளமாக மாறியது. தற்போது சமந்தபஞ்சகம் ஏரியை பிரம்மசரோவர் குளம் என்பர்.  
## இதனையும் காண்க்
- பிரம்மசரோவர்
# பிளவு நடைமேடை


**பிளவு நடைமேடை** அல்லது **அடுக்குநிலை நடைமேடை** (ஆங்கிலம்: *Split Platform*; அல்லது *Stacked Platform*) என்பது ஒரு தொடருந்து வழித்தடத்தில் இரண்டு அல்லது அதற்கும் மேற்பட்ட நடைமேடைகள்; மேலும் கீழுமாக பயன்படுத்தப்படுவதைக் குறிப்பதாகும்.  

இரண்டு தொடருந்து வழித்தடங்களுக்கு ஏற்றவாறு ஒரு பெரிய தொடருந்து நிலையத்தைக் கட்டும் போது தள அமைப்புகள் அனுமதிக்காத சூழ்நிலைகளில்; இவ்வாறான பிளவு நடைமேடைகள் அல்லது அடுக்குநிலை நடைமேடைகள் அமைக்கப்படுகின்றன.  

இரண்டு தொடருந்து வழித்தடங்கள் ஒரே நேரத்தில் ஒன்றையொன்று குறுக்காகக் கடக்க வேண்டிய நிலை ஏற்படும் போதும்; சில வேளைகளில் பிளவுபட்ட நடைமேடைகள் பயன்படுத்தப்படுகின்றன அல்லது அடுக்குநிலை நடைமேடைகள் பயன்படுத்தப்படுகின்றன. அந்த வகையில் ஒரே பொதுவான திசையில் இயங்கும் தொடருந்துகளுக்கு இடையில் வசதியான குறுக்கு-நடைமேடை பரிமாற்றத்தை, பிளவு நடைமேடை அமைப்பு வழங்குகிறது.  

## பயன்பாடு
ஆர்வார்ட் தொடருந்து நிலையத்தில் பிளவு நடைமேடைகள்]]  
எடுத்துக்காட்டாக, இலண்டன் பாதாளத் தொடர்வண்டி சுரங்கப்பாதையில், அதன் கட்டமைப்பு பெரும்பாலும் மேற்பரப்பில் உள்ள சாலை கட்டமைப்பையே பின்பற்றுகிறது. அங்குள்ள தொடர்வண்டி சுரங்கப்பாதைகள் பொதுவாக கட்டிடங்களுக்கு அடியில் செல்வதைத் தவிர்க்கின்றன. இதனால் இலண்டன் பாதாளத் தொடர்வண்டி சுரங்கப்பாதையில் பல இடங்களில் பிளவு நடைமேடைகள் அல்லது அடுக்குநிலை நடைமேடைகள் பயன்படுத்தப்படுகின்றன.  

ஒரு சாலை மிகக் குறுகலாக இருக்கும் நிலையில், அந்தச் சாலைக்குச் சரிசமமாக கீழே தொடருந்து சுரங்கப் பாதையை அமைக்கும் போது இரண்டு தொடருந்து வழித்தடங்களைத் தனித்தனியாக அமைப்பது இயலாது. ஆகவே தொடருந்து வழித்தடங்கள் ஒன்றன் மேல் ஒன்றாக அடுக்குநிலையில் அமைக்கப்படுகின்றன. இதனால் பல நிலையங்கள் வெவ்வேறு நிலையிலான வழித்தடங்களைக் கொண்டிருக்கலாம்.  

### அடுக்கு நிலை வழித்தடங்கள்

தொடருந்து வழித்தடங்கள் ஒரு தொடருந்து நிலையத்திலிருந்து கிளைத்துச் செல்லும் போது, ​​அவை ஓர் இடத்தில் ஒன்றையொன்று குறுக்கும் நெடுக்குமாக வெட்டிச் செல்ல வேண்டிய நிலை ஏற்படாமல் இருக்க, சில நேரங்களில் பிளவு வழித்தடங்கள் பயன்படுத்தப்படுகின்றன; அல்லது அடுக்கு நிலை வழித்தடங்கள் பயன்படுத்தப்படுகின்றன. அதாவது ஒரு குறுகலான இடத்தில், ஒரே பாதையில், மேலே ஒரு வழித்தடமும்; கீழே ஒரு வழித்தடமும் பயன்படுத்தப் படுகிறது. இந்த அமைப்புதான் பிளவு நடைமேடை எனப்படுகிறது.  

## மலேசியாவில் பிளவு நடைமேடை நிலையங்கள்
- புக்கிட் பிந்தாங் எம்ஆர்டி நிலையம் - காஜாங் வழித்தடம்
- அம்பாங் பார்க் எம்ஆர்டி நிலையம் - புத்ராஜெயா வழித்தடம்
- குவாசா டாமன்சாரா எம்ஆர்டி நிலையம் - புத்ராஜெயா வழித்தடம்
- துன் ரசாக் எக்ஸ்சேஞ்சு - காஜாங் வழித்தடம்; புத்ராஜெயா வழித்தடம்

## சிங்கப்பூரில் பிளவு நடைமேடை நிலையங்கள்
- ஜூரோங் கிழக்கு தொடருந்து நிலையம்
- மரீனா பே தொடருந்து நிலையம்
- புரொமனெட் தொடருந்து நிலையம்
- இஸ்டீவன்ஸ் தொடருந்து நிலையம்
# அம்மா! நலமா?



***அம்மா! நலமா?*** (*Translation: "Are you fine Mum?"*) திரைப்படம் 2004ம் ஆண்டு தமிழீழத்தில் வெளிவந்த முழுநீளத் திரைப்படமாகும். ந. கேசவராஜனின் இயக்கத்தில் தமிழீழ விடுதலைப் புலிகளின் நிதர்சன நிறுவனத்தின் தயாரிப்பில் உருவாக்கப்பட்ட இத்திரைப்படம் நிதர்சன நிறுவனத்தின் 18வது ஆண்டு சிறப்பு வெளியீடாக வெளிவந்துள்ளது. தனது கணவனை இழந்து, மகளை வெளிநாட்டுக்கு அனுப்பி, இரண்டு மகன்மாரை விடுதலைப் போராட்டத்திற்கு இணைத்து தனிமையில் வாழும் தாயாரின் உணர்வுகளைப் பிரதிபலிக்கின்றது இத்திரைப்படம்.  

## நடிகர்கள்
- தங்கேஸ்வரி
- “சின்னவிழிகள்” செல்வம்
- வீரா
- சிந்து
- மேரி
- ராணி
- ஜெஸ்மின்
- நிருபன்
- செபரட்ணம்
- நிசாந்தன்
- தவநீதன்
- கணேஸ் மாமா
- தைரியநாதன்
- ஏரம்பு
- றெஜினோல் ஞானசேகரன்
- விக்ரம் அம்மா சண்ணுகா
- சங்கர்
- பசுபதி
- நிலவன்
- கரன்
- தர்சன்
- முரளி
- கலைச்செல்வன்
- வசந்தன்
- ரவிமோகன்
- நேசராஜா
- தவா
### நட்புக்காக...
- டொக்டர். சிவபாலன்
- மருத்துவப்பிரிவுப் போராளிகள்
### துணை நடிகர்கள்
- எழில்வேந்தன்
- புரட்சித்தேவன்
- தேனழகன்
- கடலமுதன்
- செங்கதிர்வாணன்
- பொழிலரசன்
- தமிழ்க்கண்ணன்
- புயலரசன்
- தமிழ்க்குமரன்
- அறிவுச்சுடர்
- சுடரன்பு
- தேன்மொழியன்
- சுயாந்தன்
- திகழ்மதி
- சீர்வண்ணன்
- கயல்மாறன்
- இளங்கோ
- ரமணன்
- முல்லைமாறன்
- தணிகைமாறன்
- வைகைமாறன்
- சிலம்பரசன்
- அன்பழகன்
- தமிழ்நெஞ்சன்
- பன்னீர்ச்செல்வன்
- நிதர்சன்
- புலிமாறன்
- திருக்குமரன்
- சிட்டு
- மகுடன்
- ஜேம்சன்
- தியானேஸ்வரன்
- ரஞ்சிதன்
- தட்சாயன்
- ஆட்சிநம்பி
- அருட்கண்ணன்
- தவராசா
- ஜெயப்பிரியன்
- நாவரசன்
- ஈழச்சுதன்
- மோகன்ராஜ்
- ஆட்சிமுரசு
- ரஜந்தன்
- ஊர்மணி
- நிக்ஸனன்
- மதுரகன்
- பிரியன்
- சேரன்
- முகிலூரான்
- பழனிதாசன்
- சுடர்வாணன்
- சதாதீதன்
- கார்முகிலன்
- பானுகஜன்
- மதிசுதன்
- சுதர்சன்
- நிமல்ராஜ்

## பாடல்கள்
இத்திரைப்படத்திற்கு பின்னணி இசையை இசைத்தென்றல் இசையமைக்க, பாடலிசையை இசைப்பிரியன் இசையமைத்தவர். பாடல் வரிகளை கவிஞர் கு. வீரா எழுதியிருந்தார். இப்பாடல்களை ஒலிப்பதிவு செய்தவர் மலையவன் அவர்கள்.  

| பாடல் | பாடகர்(கள்) |
| --- | --- |
| *கண்ணீரின் மேல் கோபம் கொண்டு* | நிரோஜன், இசையரசன், பார்வதி சிவபாதமுடைய மகள் |
| *கால்கள் மட்டும் நடக்கிறது* | பஞ்சமூர்த்தி குமரன் |

## வெளியீடு
நிதர்சன நிறுவனத்தின் 18வது ஆண்டு சிறப்பு வெளியீடாக வெளிவந்த இத்திரைப்படம் 2004ம் ஆண்டு மார்ச் மாதம் தமிழீழத்தின் பல்வேறு பகுதிகளிலும் வெளியிடப்பெற்றது.  

## விமர்சனங்கள்
# எசு. சாமிக்கண்ணு படையாச்சி



**எசு. சாமிக்கண்ணு படையாச்சி** (*S. Samikannu Padayachi *) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் கண்ணூர் கிராமத்தினைச் சேர்ந்தவர். பள்ளிக் கல்வியினை முடித்துள்ள சாமிக்கண்ணு இந்திய தேசிய காங்கிரசு கட்சியினைச் சார்ந்தவர். இவர், 1957ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் புவனகிரி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 1957
# பி. எசு. அருள்



**பி. எசு. அருள்** (*P. S. Arul*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் சி. முட்லுர் பகுதியினைச் சேர்ந்தவர். ஒன்பதாம் வகுப்பு வரை கல்வி பயின்றுள்ள அருள், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் புவனகிரி சட்டமன்றத் தொகுதியில் சுயேச்சையாகப் போட்டியிட்டு வெற்றி பெற்று சட்டமன்ற உறுப்பினர் ஆனார்.  

## தேர்தல் செயல்பாடு
### 2001
# வி. சினிலால்



**வி. சினிலால்** (*V. Shinilal*) இந்தியாவின் கேரள மாநிலத்தைச் சேர்ந்த ஓர் எழுத்தாளர். சமகால மலையாள இலக்கியத்தில் ஒரு நாவலாசிரியராகவும் சிறுகதை எழுத்தாளராகவும் இயங்குகிறார். தனது சம்பர்க்கக்ராந்தி என்ற படைப்பிற்காக 2022 ஆம் ஆண்டு நாவலுக்கான கேரள சாகித்ய அகாடமி விருதை வென்றார்.  

## வாழ்க்கைக் குறிப்பு
சினிலால் கேரளாவில் திருவனந்தபுரம் மாவட்டத்தில் உள்ள நெடுமங்காடு நகரத்தின் இரிஞ்சயம் பகுதியில் பிறந்தார். தெற்கு இரயில்வே திருவனந்தபுரம் கோட்டத்தில் பயணச் சீட்டு பரிசோதகராகப் பணிபுரிகிறார். ஆதி, 124, சம்பர்க்கக்ராந்தி, புத்தபாதம், கரிசப்பா அருவி ஆதவ ஒரு சலயாத்ரா ஆகியவை இவரது முக்கிய படைப்புகளாகும். 2023 ஆம் ஆண்டில் சினிலாலுக்கு சம்பர்க்கக்ராந்தி நாவலுக்காக 2022 ஆம் ஆண்டின் கேரள சாகித்ய அகாடமி விருது வழங்கப்பட்டது. முதலாவது கரூர் விருது மற்றும் பத்மராசன் விருது ஆகிய விருதுகளையும் பெற்றுள்ளார்.
# பயணச்சீட்டு நடைமேடை

**பயணச்சீட்டு நடை** (*Ticket platform*) என்பது தொடர்வண்டி பயணிகளின் பயணச்சீட்டுகளை சேகரிக்க அனுமதிக்கும் வகையில் பயணிகளுக்காகத் தொடருந்து நிலையத்திற்கு வெளியே அமைந்துள்ள ஒரு தளமாகும்.  

தொடருந்து நிலையத்திற்கு வெளியே சிறிது தூரத்தில் உள்ளதால் தொடருந்தில் ஏறுவதை இது தாமதப்படுத்தியதால் இந்த தளங்கள் பிரபலமடையவில்லை. ஆனால் பயணிகள் நிலையத்தை விட்டு வெளியேற வாய்ப்பு கிடைப்பதற்கு முன்பு தொடருந்து ஊழியர்கள் பயணச்சீட்டுகளை சோதிக்க/சேகரிக்க இது உதவியது.  

நடைபாதை தளங்கள் பொதுவானதாக மாறியபோது பயணச்சீட்டு தளங்கள் பயன்பாட்டில் இல்லை.  

இசுக்கொட்லாந்தில் உள்ள ஒபன் தொடருந்து நிலையத்தை அணுகும் முன்னாள் பயணச்சீட்டு தளம் இன்னும் தொடருந்துக்கு அருகில் உள்ளது. இதே போல் இலண்டனின் லிவர்பூல் ஸ்ட்ரீட் நிலையத்திற்கு வெளியே உள்ள பாதையின் தெற்கேயும் இந்த அமைப்பு உள்ளது.  

பயணச்சீட்டு நடைமேடைகளை, நடைமேடை பயணச்சீட்டுடன் குழப்பிக் கொள்ளக் கூடாது.  

## இதனையும் காண்க
- பிளவு நடைமேடை
- பக்க நடைமேடை
# நடைமேடை 0


**நடைமேடை 0** (Platform 0) என்பது உலகெங்கிலும் உள்ள பல்வேறு தொடர்வண்டி நிலையங்களில் உள்ள ஒரு நடைமேடையின் எண் ஆகும். இது வழக்கமாக தற்போதுள்ள இயங்குதளம் 1க்கு அடுத்ததாக ஒரு புதிய தளத்தை உருவாக்குவதன் விளைவாகும். மற்ற அனைத்து தளங்களுக்கும் சமிக்கையின் உபகரணங்களை அதிகப்படியான மாற்றீடு செய்வதையும், அதே போல் தற்போதுள்ள இயங்குதள அமைப்பை நன்கு அறிந்த பயணிகளை குழப்புவதையும் தவிர்ப்பதற்காக, சுழியம் அடிப்படையிலான எண் வழங்கப்படுகிறது. எடுத்துக்காட்டாக புதிய தளம் வெறுமனே "நடைமேடை 0" என்று பெயரிடப்பட்டுள்ளது.  

## உதாரணங்கள்
### ஐக்கிய இராச்சியம்
ஐக்கிய இராச்சியத்தில் பின்வரும் நிலையங்கள் நடைமேடை 0ஐக் கொண்டுள்ளன. இது ஒரு முழுமையான பட்டியல் அல்ல.  

- பிராட்போர்டு ஃபோர்ஸ்டர் சதுக்கம்
- கார்டிஃப் சென்ட்ரல்
- டான்காஸ்டர்
- எடின்பர்க் ஹேமார்க்கெட்
- லீட்ஸ்
- கிங்ஸ் கிராஸ்
- Rainham
- ரெட்ஹில்
- இசுடாக்போர்ட்

## ஆத்திரேலியா
- லிட்கோம்

### சப்பான்
- அயாசு
- காருடா
- காசியோகா
- கியோத்தோ

### சுவிட்சர்லாந்து
- ஆரவ்

### இந்தோனேசியா
- தனா அபாங் (2024 முதல்)

### டென்மார்க்
- எஸ்ப்ஜெர்க்
# ஜானலின் காஸ்டெலினோ


**ஜானலின் காஸ்டெலினோ**(*Janalynn Castelino*) (பிறப்பு அக்டோபர் 18,1998) ஓர் பன்மொழி பாடகரும், பாடலாசிரியரும் மருத்துவரும் ஆவார். ரிதம் அண்ட் புளூஸ் , பரப்பிசை ஆகியவற்றில் இவரது பணிகள் இருக்கிறது. ஆங்கிலம், இலத்தீன், இத்தாலி, எசுப்பானியம் மற்றும் இந்தி உள்ளிட்ட பல மொழிகளில் இவர் பாடல்களை பதிவு செய்துள்ளார்.  

## இளமை வாழ்க்கை
ஜானலின் ஜோசப் காஸ்டெலினோ என்ற பெயரில் 18 அக்டோபர் 1998 அன்று ஒரு உரோமன் கத்தோலிக்கக் குடும்பத்தில், உலோர்னா மற்றும் ஜோசப் காஸ்டெலினோ ஆகியோருக்கு மகளாகப் பிறந்தார். இவர் இத்தாலிய மற்றும் இந்திய வம்சாவளியைச் சேர்ந்தவர். இவர் தனது 3 வயதிலிருந்தே தேவாலயப் பாடகர் குழுவில் பாடினார். மிச்சிகன் பல்கலைக்கழகத்தில் மருத்துவம் பயின்றுள்ளார்.  

## தொழில் வாழ்க்கை
காஸ்டெலினோ மருத்துவம் படிக்கும்போது ஒரு பொழுதுபோக்காக தனது யூடியூப் ஊடகத்தில் பாடல்களை பதிவேற்றினார். இவரது இசைக் காணொளிகள் 11 க்கும் மேற்பட்ட நாடுகளில் யூடியூப்பின் பிரபலமான தரவரிசையில் இடம்பெற்றுள்ளன.  

ஜானலின் காஸ்டெலினோ 2021 ஆம் ஆண்டில் அமெரிக்கப் பாடலாசிரியர் என்ற பாடல் எழுதுவதை உள்ளடக்கிய ஒரு அமெரிக்க இருமாத இதழில் இசைத் திட்டங்களைப் பற்றி பேசினார். அதே ஆண்டில், எல் 'ஐடியா பத்திரிகையின் ஆங்கில பதிப்பிலும் இடம்பெற்றார். இந்த தனிப்பாடல் உயர்ந்த தொனியில் குரல்கள் மற்றும் அடுக்கு இசைவுகளால் வகைப்படுத்தப்பட்டது.  

ஜானலின், *பட் வித்அவுட் யூ* என்ற பாடலை மார்ச் 21,2025 அன்று வெளியிட்டார். இந்த பாடல் ஊடக விமர்சகர்களிடமிருந்து நேர்மறையானவிமரசனத்தைப் பெற்றது.
# ரியா கபூர்


**ரியா கபூர்** (*Rhea Kapoor*) (பிறப்பு மார்ச் 5,1987) ஓர் இந்தியத் திரைப்படத் தயாரிப்பாளர் ஆவார். இவர் தனது சகோதரி சோனம் கபூருடன் இணைந்து *ரியாசன்* என்ற ஆடைகலன் வடிவமைப்பு நிறுவனத்தை நடத்தி வருகிறார்.  

## இளமை வாழ்க்கை
ரியா கபூர் நடிகர் அனில் கபூர் மற்றும் அவரது மனைவி சுனிதாவின் மகளாவார். நடிகை சோனம் கபூர் இவரது சகோதரியாவார். மேலும் இவருக்கு ஹர்ஷ்வர்தன் என்ற சகோதரர் உண்டு. ரியா கபூர் நியூயார்க் பல்கலைக்கழக "நாடக இலக்கியத்தில்" பட்டம் பெற்றவர்.  

12 ஆண்டுகாலமாக காதலித்து வந்த கரண் பூலானி என்பவரை 14 ஆகஸ்ட் 2021 அன்று திருமணம் செய்து கொண்டார்.  

## தொழில் வாழ்க்கை
கபூர் 2010 ஆம் ஆண்டில் இராஜஸ்ரீ ஓஜா இயக்கிய *ஆயிஷா* என்ற திரைப்படத்தின் மூலம் திரைப்பட தயாரிப்பாளராக தனதுதிரை வாழ்க்கையைத் தொடங்கினார். இதில் அவரது சகோதரி சோனம் கபூர் மற்றும் அபய் தியோல் ஆகியோர் முக்கிய வேடங்களில் நடித்திருந்தனர். பின்னர் 2014 ஆம் ஆண்டு சஷாங்கா கோஷ் இயக்கிய *கூப் சூரத்* என்ற திரைப்படத்தை தயாரித்தார். இது இருசிகேசு முகர்ச்சி இயக்கிய அதே பெயரில் 1980-இல் வெளியான படத்தின் அதிகாரப்பூர்வ மறு ஆக்கம் ஆகும். 2017 ஆம் ஆண்டில், தனது சகோதரி சோனம் கபூருடன் ரியாசன் என்ற ஆடைகலன் சங்கிலித் தொடர் நிறுவனத்தை தொடங்கினார்.  

ரியா கபூர் இணைந்து தயாரித்த *வீரே தி வெட்டிங்* என்ற திரைப்படம் 1 ஜூன் 2018 அன்று வெளியிடப்பட்டது.